recursal/SuperWikiNEXT-32B huggingface dataset:
**Ehren Kenneth McGhehey** ( /ˈɛərən məˈɡiːhi/ *AIR-ən-\_-mə-GHEE* ; dilahirkan pada 29 November 1976), juga dikenali sebagai **Danger Ehren**, merupakan seorang penghibur aksi, pelakon dan bekas pemain papan salji profesional Amerika. Beliau terkenal sebagai salah seorang krew rancangan lagak ngeri realiti *Jackass* .

Kehidupan awal
--------------

McGhehey dilahirkan dan dibesarkan di McMinnville, Oregon kepada bapa bernama Kenneth dan ibu bernama Linda. Beliau dibesarkan di rumah mayat kerana kedua ibu bapanya adalah bekerja di sana.  Beliau merupakan anak bongsu daripada tiga adik-beradik (dalam susunan kelahiran: Lesley, Stacey, dan Ehren). Beliau mula bermain papan selaju pada usia 12 tahun.  Selepas menamatkan pengajian dari Sekolah Tinggi McMinnville pada tahun 1995, beliau menjadi pemain papan salji profesional. Beliau kemudiannya bersara daripada papan salji kerana patah leher dan mendapat pekerjaan di kedai skate di Portland, Oregon. Di sana, beliau mula merakam beberapa idea dan aksinya secara kecil-kecilan.

Jackass
-------

McGhehey tidak lama kemudian dikesan oleh pengarah *Jackass* Jeff Tremaine yang kemudiannya memasukkannya dalam pasukan *Jackass*.  Beliau muncul dalam keempat-empat filem *Jackass*. Moto beliau ketika melakukan aksi dalam rancangan itu ialah "Keselamatan Diutamakan". McGhehey sering dirujuk dengan nama samarannya "Danger Ehren" oleh rakan pelakon dan krew *Jackass*, apatah lagi kerana kecenderungannya untuk mencederakan dirinya sendiri dan kehilangan gigi dalam mengejar aksi.

Rujukan
-------

1. 1 2  "Danger Ehren, judge RSN". *NBCSports*. February 19, 2010. Dicapai pada November 22, 2021.
2. ↑  "Danger Ehren biodata". Diarkibkan daripada yang asal pada March 31, 2007. Dicapai pada June 19, 2007.
**Aku Ada Wali** merupakan sebuah drama bersiri yang disiarkan di Tv Alhijrah. Ia merupakan adaptasi hasil **Novel Aku Ada Wali** karya Ustazah Fatimah Syarha dan suaminya, Dr. Farhan Hadi yang diterbitkan sebagai novel komedi. Ia disiarkan di Tv Alhijrah bermula pada 14 Januari 2014, pada setiap Selasa Jam 10 Malam. Selain itu ia turut memberi kelainan dengan memilih Korea Selatan sebagai lokasi percintaan.

Sinopsis
--------

Ia mengisahkan mengenai seorang gadis yang menyimpan rahsia kesucian hati yang takut dan cinta pada Ilahi di sebalik tabir aurat yang menghijab diri. Dia menjadi siulan ramai lelaki namun falsafah cinta yang dipegangnya menyebabkan dirinya tidak mudah untuk dimiliki.

Pelakon
-------

Antara pelakon yang berlakon dalam drama ini termasuk Siti Saleha, Zahiril Adzim, Ayda Jebat dan Zoey Rahman

Rujukan
-------

 1. ↑  "Aku Ada Wali pilih Korea". Diarkibkan daripada yang asal pada 2014-02-25. Dicapai pada 2014-02-08.

Pautan luar
-----------

* Diarkibkan 2014-02-08 di Wayback Machine
Kejiranan Al-Midan (perang muda; dieja sebagai al-Mydan) di dalam Damsyik.
**Kejiranan al-Midan** (Bahasa Arab: حي الميدان‎) adalah sebuah kejiranan dan perbandaran di ibu negara Damsyik, Syria. Ia terletak di selatan kota bertembok lama dan sangat berhampiran dengan pusat bandar raya moden. Menurut bancian tahun 2004, kejiranan ini mempunyai jumlah penduduk seramai 177,456 orang. Jalan dan lorong di kejiranan tersebut dipenuhi dengan warisan dan sejarah kerana usianya; sepanjang sejarahnya penduduk di situ bertarung bersama-sama dengan saudara mereka dari kejiranan-kejiranan lain untuk melindungi Damsyik. Selain itu, ramai cendekiawan Damsyik dilahirkan di sini. Pada hari ini, kejiranan tersebut sering kali dianggap sebagai salah satu tempat paling konservatif di Damsyik.

Rujukan
-------

1. ↑  Provence, Michael (2005). *The Great Syrian Revolt and the Rise of Arab Nationalism*. Austin: University of Texas Press. m/s. 13, 69. ISBN 0-292-70635-9.
2. 1 2  "نتائج تعداد السكان والمساكن لعام 2004 على مستوى الحي" (dalam bahasa Arab). Diarkibkan daripada yang asal pada 2012-08-01. Dicapai pada 7 April 2018. Unknown parameter `|trans_title=` ignored (bantuan)CS1 maint: bot: original URL status unknown (link)

Pautan luar
-----------

* Kategori berkenaan Al-Midan, Damsyik di Wikimedia Commons
***Aku Mahu Seoul Mate*** ialah sebuah novel berbahasa Melayu yang dikarang oleh Ain Maisarah bersama Rashiela Nurain. Ia telah diterbitkan oleh Blink Book Sdn Bhd pada 24 April 2015 dan dijual dengan harga RM17.00 untuk Semenanjung Malaysia dan RM19.00 untuk Sabah dan Sarawak dalam tahun 2015.

Sinopsis
--------

Sinopsis yang diambil berdasarkan buku:

Demam Korea dan Kpop melanda Sri Bangsar!

Satu sekolah kecoh apabila pusat sumber sekolah menganjurkan pertandingan yang menawarkan hadiah berupa tiket penerbangan ke Korea. Ina yang memang fanatik habis, tidak melepaskan peluang menyertai. Tuah menyebelahi apabila slogan dicipta menarik hati juri. Namun malangnya, dia perlu pergi ke sana bersama seorang lagi pemenang yang tidak diduga, musuh paling ketatnya!

Siapa sangka... Fazura, ahli *The Wannababes* yang paling gedik di dunia boleh menang peraduan berunsurkan buku dan ilmiah?

Ina gelisah, Fazura senyum penuh makna. Ina baru pertama kali ke Korea, Fazura pula sudah berkali-kali ke sana. Penerbangan Fazura ke Korea kali ini juga membawa misi. Dendam *The Wannababes* kepada Ina dan Farah masih berapi.

Namun, semua bertukar 360 darjah selepas Ina dan Fazura makan biskut rahsia. Apa misteri di sebalik biskut yang dimakan itu? Benarkah kerana biskut itu, Ina dapat bertemu lelaki Korea pujaan hatinya? Fazura pula menerima nasib yang tidak pernah disangka-sangka? Semuanya terjawab dalam novel 'Aku Mahu Seoul Mate'!

Ringkasan buku
--------------

Novel ini mengisahkan Ina yang memenangi hadiah yang berupakan tiket untuk ke Seoul, Korea dalam satu pertandingan NILAM yang dianjurkan sekolahnya. Namun, dia terpaksa pergi ke sana bersama musuh ketatnya, Fazura, ahli *The Wannababes*. Fazura pula memenangi pertandingan itu dengan cara yang kotor supaya dia dapat menjalankan misi membalas dendam untuk kumpulannya, *The Wannababes* kepada Ina dan Farah akibat satu kejadian silam yang berlaku antara mereka. Tetapi, semuanya bertukar 360 darjah selepas Ina dan Fazura memakan satu biskut rahsia, dipercayai dapat mengubah nasib mereka yang diberi oleh seseorang perempuan tua misteri semasa perjalanan ke Korea. Pelbagai nasib baik dan malang telah menimpa Ina dan Fazura sepanjang mereka di Korea.

Rujukan
-------

1. ↑  pts.com.my/index.php/buku/aku-mahu-seoul-mate/
2. ↑  www.kedaiblink.com/kedai/ain-maisarah/aku-mahu-seoul-mate/

Pautan luar
-----------

* Buku terbitan PTS Publications & Distributors Sdn Bhd
* Kedai Blink Ain Maisarah
**Dridu** merupakan sebuah komun yang terletak di wilayah Ialomița, Romania.

Dridu terletak di sebelah barat Wilayah Ialomița, di sebelah kanan sungai penyihir memberikan nama daerah di pertemuan sungai Prahova dan Ialomiţa. Terletak 80 km jauhnya dari Slobozia (ibu kota daerah) 18 km dari Urziceni, dan 50 km dari ibukota negara Bucharest. Ia mempunyai permukaan 71 km2 dan 3428 penduduk pada tahun 2011. 

Asal nama yang hilang dalam kabut sejarah, beberapa dokumen menunjukkan "Dridih" sebagai asal usul (manuskrip Radu cel Mare) yang lain "Dridova" (naskah Vladislav The Third). 

Penamaan dokumen yang terdokumentasikan pertama dari tarikh kampung dari 28 Oktober 1464, ketika Radu cel Frumos menyumbangkan tanah ke Biara Snagov. Di bahagian kedua abad ke-18, gereja kayu kecil dibina, dengan tiang-tiang yang sangat menarik dan tiada lukisan dinding. Sebahagian daripada bahagian asal berada dalam gereja kayu baru yang dibina setelah penggalian dibangun dan perairan naik di atas paras gereja. Selepas Revolusi Romania tahun 1989, sebuah biara baru dibina atas baki kebudayaan Dridu (barang peninggalan suci kuaterner yang dijumpai di sana).

Nota
----

1. ↑  Romanian census data, 2002 Diarkibkan Jun 16, 2012, di Wayback Machine; retrieved on March 1, 2010
***Al-Kateb lwn Godwin*** ialah keputusan Mahkamah Tinggi Australia, yang memrintah pada 6 Ogos 2004 menyatakan bahawa tahanan bagi tempoh masa yang tidak pasti pada seorang tidak berwarganegara sebagai menurut undang-undang. Kes mengenai Al-Kateb, lelaki Palestin yang dilahirkan di Kuwait, yang berpindah ke Australia pada tahun 2000 dan memohon visa perlindungan sementara. Keputusan Menteri Immigresen menolak permohonannya yang telah didukung oleh Tribunal Kajian Pelarian dan Mahkamah Persekutuan. Pada tahun 2002, Al-Kateb mengumumkan bahawa dia ingin pulang sama ada ke Kuwait atau Gaza. Walau bagaimanapun, apabila dijumpai bahawa tidak ada satu negara pun menerima Al-Kateb, menyebabkan dia tidak bernegara, dia ditahan bawah polisi tahanan paksa.

Dua isu dianggapkan oleh Mahkamah Tinggi ialah sama ada *Akta Migrasi 1958* (perundangan yang memerintah immigresen ke Australia) mengizinkan seorang dalam keadaan Al-Kateb untuk ditahan bagi tempoh masa yang tidak pasti, dan kalau begitu, sama ada ini dizinkan bawah Perlembagaan Australia. Kebanyakan mahkamah memutuskan bahawa akta tersebut telah mengizinkan tahanan bagi tempoh masa yang tidak pasti, dan bahawa akta itu bukan tidak berperlembagaan.

Kontroversi meliputi hasil kes ini menyebabkan keadaan ulasan pada dua puluh empat orang tidak bernegara di tahanan immigresen, sembilan dari mereka, termasuk Al-Kateb, dengan segera diberikan visa perangkai dan diizinkan untuk masuk ke dalam masyarakat Australia.

|  |
| --- |
| **Undang-undang** |
|  |
| Sistem perundangan | Common law | Undang-undang sivil | Undang-undang adat | Undang-undang agama | Undang-undang sosialis | Undang-undang antarabangsa |
| 

---

 |
| Sumber undang-undang | Undang-undang statut (Perundangan | Kod sivil | Pentafsiran statut) |
| Undang-undang bukan statut (Adat | Undang-undang kes | Ekuiti) |
| 

---

 |
| Penghukuman | Undang-undang umum (Undang-undang jenayah | Undang-undang perlembagaan | Undang-undang pentadbiran) |
| Undang-undang khusus (Undang-undang sivil | Undang-undang kewajipan | Kontrak | Tort | Wasiat dan Pegangan) |
| Mahkamah (Sistem perseteruan | Sistem penyiasiatan | Bukti | Kehakiman | Peguam) |
| 

---

 |
| Falsafah perundangan | Falsafah undang-undang | Undang-undang semulajadi | Perundangan positivisme | Perundangan formal | Perundangan realiti | Penafsiran undang-undang | Teori perundangan feminis | Undang-undang dan ekonomi | Pengajian undang-undang kritikal | Perbandingan undang-undang |
| *Lihat juga:Senarai cabang undang-undang* |

|  |
| --- |
| Rencana ini ialah rencana tunas. Anda boleh membantu Wikipedia dengan mengembangkannya. |

* l
* b
* s

---

Jika anda melihat rencana yang menggunakan templat {{tunas}} ini, gantikanlah ia dengan templat tunas yang lebih spesifik.

1. ↑  Human Rights and Equal Opportunity Commissions Legal Bulletin. Aug-Oct 2004, Volume 10
Catatan Guillaume Postel pada manuskrip astronomi berbahasa Arab oleh al-Kharaqī, *Muntahā al-idrāk fī taqāsīm al-aflāk* ("Pemahaman Terakhir dalam Pembahagian Sfera").
**Abū Muḥammad 'Abd al-Jabbār al-Kharaqī**, juga **Al-Kharaqī** ialah ahli falak dan matematik Parsi kurun ke-12 yang dilahirkan di Kharaq berhampiran Merv. Beliau berkhidmat dengan di istana Sultan Sanjar. Al-Kharaqī mencabar teori astronomi Ptolemy di dalam *Almagest*, dan mengasaskan teori alternatif sfera, yang membayangkan sfera material yang besar yang di dalamnya planet-planet bergerak di dalam tiub.

Semasa pengembaraannya ke Empayar Uthmaniyah pada tahun 1536, Guillaume Postel memperoleh sebuah karya astronomi tulisan al-Kharaqī, *Muntahā al-idrāk fī taqāsīm al-aflāk* ("Pemahaman Terakhir dalam Pembahagian Sfera"), menganotasinya, dan membawanya balik ke Eropah.

Al-Kharaqī juga menulis karya-karya matematik, yang kini hilang, *Al-Risalah al-Shāmilah* ("Surat yang Sempurna") dan *Al-Risalah al-Maghribiyyah* ("Surat Maghribi", yang berkaitan dengan kalkulus dirham dan dinar).

Karya
-----

* *Muntahā al-idrāk fī taqāsīm al-aflāk* 1138/9
* *Al-Risala al-Shāmila*
* *Al-Risala al-Maghribiyya*

Catatan
-------

1. 1 2 3  *Encyclopaedia of the history of science, technology, and medicine*, ed. Helaine Selin, p.478
2. ↑  *Islamic science and the making of European Renaissance*, by George Saliba, p.218 ISBN 978-0-262-19557-7
**Al-Juwaini** (419—478 H/1028—1085 M) merupakan seorang ahli fiqih, ahli kalam, dan imam dari mazhab Syafi'i dari Parsi yang terkemuka dan paling terkenal pada zamannya. Gelarannya adalah Imam al-Haramain, yang bermaksud Imam dari dua kota suci, iaitu, Mekah dan Madinah. Beliau merupakan guru kepada Imam Al-Ghazali.

Kehidupannya
------------

Al-Juwaini berasal dari kota Naisabur, beliau dibesarkan dan mempelajari pendidikan agama melalui ulama disana. Disebabkan berlakunya masalah politik di Naisabur, Al-Juwaini pergi ke Mekkah dan Madinah di Hijaz untuk tinggal sementara. Beliau mengajar dan belajar di sana selama empat tahun. Setelah memiliki ramai murid, beliau diajak kembali oleh pengasas Madrasah Syafi'i di Naisabur untuk mengajar. Beliau mengajar di Madrasah Nizamiyyah sehingga beliau meninggal dunia pada tahun 478 H.

Karya penulisan
---------------

* Al-Waraqat dalam bidang usul fiqh
* Kitab Al-Irsyad
* Al-'Aqidah an-Nizamiyyah
* Nihaya al-Matlab fi Diraya al-Madhhab

Sedangkan kitab Fara'id al-Simtain terkadang secara keliru dianggap sebagai karyany, walau sebenarnya kitab itu ditulis oleh tokoh Syiah bernama serupa Ibrahim bin Muhammad bin al Himaway Juwaini (w. 1322).

Rujukan
-------

1. ↑  Griffel, Frank (2009). Al-Ghazālī's Philosophical Theology. Oxford: Oxford University Press. ISBN 9780195331622.
2. ↑  M. M. Sharif, A History of Muslim Philosophy, 1.242. ISBN 9694073405
3. ↑  Messick, Brinkley. "Kissing Hands and Knees: Hegemony and Hierarchy in Shari'a Discourse." Law & Society Review 22, no. 4 (1988): 637-660.
4. ↑  *The Scale of Wisdom* by M. Muhammadi Rayshahri
5. ↑  *Al-Tawhid* Vol 8,Sāzmān-i Tablīghāt-i Islāmī (Tehran, Iran), p170
**Al-Mu'tadhid Billah** (857-902) (bahasa Arab: **المعتضد بالله**) adalah Khalifah Bani Abbasiyah Baghdad dari 892 hingga 902. Sebelum beliau diangkat sebagai khalifah, beliau sudah memiliki pangkat yang tinggi, dan akhirnya diangkat sebagai khalifah. Beliau telah mengetuai dan mengatur pemerintahannya sehingga Mesir berjaya kembali ke pangkuan khilafah.

Di Mesopotamia (kini Iraq), Khalifah dan puterandanya sudah lama memerangi pihak Khawarij. Di hujung kawasan Mesopotamia ini, sudah lama bergonjang-ganjing, disebabkan oleh kehadiran gerombolan pemberontak, selain persaingan antara Mesir dan jeneral negeri, masalah itu juga telah diselesaikan.

Al-Mu'tadhid adalah dilihat sebagai seorang penguasa yang berani dan bertenaga. Beliau juga begitu toleran terhadap masyarakat Syiah yang dibuktikan dengan pemberian hadiah besar kepada mereka dari pangeran Tabaristan, beliau juga tidak menunjukkan sikap yang tak menyenangkan, seperti yang dilakukan pendahulunya; namun hanya perintah untuk melakukannya secara terbuka. Tidak seperti terhadap Bani Umayyah, beliau memerintahkan Bani Umayyah dicela di doa umum dan melarang semua sebutan yang memuji mereka di debat-debat kelompok agama. Baghdad dipermalukan atas hal ini; dan pada akhirnya khalifah menarik titahnya tersebut. 

Setelah pemerintahan yang makmur selama 10 tahun, al-Mu'tadhid mangkat; dan al-Muktafi, puterandanya dari seorang hamba Turki, naik takhta.

Rujukan
-------

* *Teks ini diadaptasi dari domain umum William Muir, The Caliphate: Its Rise, Decline, and Fall.*

|  |  |  |
| --- | --- | --- |
| Didahului oleh:**Al-Mu'tamid** | **Khalifah**(892–902) | Digantikan oleh:**Al-Muktafi** |
***The Columbia Encyclopedia*** (Ensiklopedia Columbia) ialah ensiklopedia satu jilid yang diterbitkan oleh Columbia University Press, dan dijual oleh Gale Group. Cetakan pertama pada tahun 1935,  dan melanjutkan hubungan penting dengan Columbia University, ensiklopedia ini mengalami perubahan besar pada tahun 1950 dan 1963; edisi pada masa ini adalah edisi keenam, dicetak pada tahun 2000. Ini mengandungi lebih dari 51,000 rencana dengan jumlah sekitar 6.5 juta perkataan dan juga telah diterbitkan dalam dua jilid.

Sebuah versi elektronik ensiklopedia ini tersedia dan dilesenkan oleh beberapa syarikat yang berbeza untuk digunakan di Jaringan Sejagat. Lihat pautan luar di bawah ini. Edisi ini, yang ditandai dalam SGML, dikemas kini dari semasa ke semasa dan mengandungi 84,000 rujukan pautan hiper. Tidak seperti kebanyakan ensiklopedia bahasa Inggeris, kandungan lengkap Encyclopedia Columbia tersedia secara dalam talian kepada pengguna individu tanpa pembayaran.

Nota
----

1. ↑  Ensiklopedia Colombia
2. ↑  Columbia.thefreedictionary.com

Lihat juga
----------

* Senarai ensiklopedia
* Senarai ensiklopedia dalam talian

Pautan luar
-----------

The Columbia Encyclopedia elektronik tersedia (dalam urutan abjad):

* Answers.com -- Free Site - Does not have popups but does have banners.
* allRefer Reference, part of allRefer -- Site has many pop-ups and banners.
* Encyclopedia.com, part of eLibrary -- Site has some banners, but no pop-ups
* Information Please, part of the Family Education Network -- Site has banners; free - convenient to use
* The Free Dictionary -- Site does not have any advertisements, but some content only available with a subscription
* Yahoo! Diarkibkan 2011-09-30 di Wayback Machine -- Site has a few banners.
**Ensiklopedia Buku Dunia** (Bahasa Inggeris: *World Book Encyclopedia*) adalah sebuah ensiklopedia yang diterbitkan di Amerika Syarikat. Ensiklopedia ini menggambarkan ianya sebagai "ensiklopedia cetak nombor satu dijual dalam dunia". Ensiklopedia terbabit direka untuk merangkumi bidang-bidang utama dalam pengetahuan seragam, tetapi ia menunjukkan kekuatan yang khusus dalam subjek sains, teknikal, dan perubatan. Ia berpejabat di Chicago, Illinois. Edisi pertama (1917) mengandungi lapan jilid. Edisi baru telah muncul setiap tahun kecuali 1920, 1924, dan 1932,dengan semakan besar pada tahun 1929 (13 julid), 1947 (19 jilid), 1960 (20 hilid), dan 1988 (dengan muka taip dan reka bentuk halaman yang baru, dan beberapa 10,000 ciri-ciri pengarangan baru).

Edisi 1917 telah diterbitkan oleh Syarikat Hanson-Roach-Fowler, tetapi dalam tempoh dua tahun, Buku Dunia menjadi hak milik W.F. Quarrie & Company. Pada tahun 1945, The World Book Encyclopedia telah menjadi hak milik Perusahaan Field. Pada 1978, Ensiklopedia Buku Dunia telah dibeli oleh firma Scott Fetzer, yang seterusnya adalah sebuah anak syarikat Berkshire Hathaway.

Rujukan
-------

1. ↑  "About World Book". Diarkibkan daripada yang asal pada 2010-12-25. Dicapai pada 2011-02-11.
2. ↑  "Encyclopedias in English and Other Languages". Library Research Guides. Indiana University.
3. 1 2  "worldbook.com history". Diarkibkan daripada yang asal pada 2015-02-02. Dicapai pada 2011-12-06.
4. ↑  Kobasa, Paul A. (2008). "Encyclopedia". *World Book Online Reference Center*. Dicapai pada 2008-01-13.
**Enrique Ricardo Murciano** (lahir Julai 9, 1973) adalah seorang pelakon Amerika. Dia dikenali dengan lakonannya sebagai Special Agent Danny Taylor dalam drama CBS *Without a Trace*.

Hidup awal
----------

Dilahirkan dan dibesarkan di Miami, Florida, Murciano menghadiri Christopher Columbus High School dan kemudian Tulane University di New Orleans, Louisiana. Dia terdahulunya belajar di New England School of Law di Boston, Massachusetts, untuk suatu masa, tetapi akhirnya berkeputusan untuk melanjutkan pekerjaan berlakon. Akhirnya, dia berpindah ke Los Angeles, California, memperolehi watak dalam filem aksi 1997 *Speed 2: Cruise Control* dan telah menjadi seorang pelakon sejak itu.

Pekerjaan
---------

Dia telah melakukan debut filem ciri dalam *Traffic*, dan juga bermuncul dalam filem 2001 *Black Hawk Down*. Ia adalah di sinilah dia bertemu Jerry Bruckheimer, membawanya diberikan watak dalam *Without a Trace*. Pernghargaan filem tambahannya termasuk suatu watak sokongan besar dalam *Miss Congeniality 2* sebagai Jeff Foreman, *How to Go Out on a Date in Queens* ,*The Lost City*, Mancora as Iñigo and LA Suite. Dia juga dilihat di opera lipur lara MTV pendek usia "Spyder Games" pada 2001 sebagai Francisco Torres. Dia juga bermuncul dalam video muzik *"Yes We Can"* dan dalam video diarah oleh Demi Moore "Presidential Pledge".

Filemografi
-----------

* Traffic (2000)
* Black Hawk Down (2001)
* Spyder Games (Jun 18, 2001-September 20, 2001)
* Star Trek: Enterprise (2002)
* Without A Trace (2002–2009)
* Miss Congeniality 2: Armed and Fabulous (2005)
* The Lost City (2005)
* Mancora (2009)

Hidup peribadi
--------------

Murciano bertemujanji dengan pelakon Molly Sims untuk beberapa tahun. Dia kini berada dalam hubungan dengan supermodel dan pelakon British Lily Cole.
Dia berketurunan Cuba, dan fasih menutur bahasa Sepanyol seperti dilihat dalam episod 6 musim 4 Without a Trace.

Pautan luar
-----------

* Enrique Murciano di Pangkalan Data Filem Internet (IMDb)
* NNDB

Rujukan
-------

1. ↑  Enrique Murciano: Without a Trace on CBS
2. ↑  Enrique Murciano
3. ↑  Enrique Murciano : Without a Trace
4. ↑  Molly Sims – Sims Dumped Actor Boyfriend Over Lies – Contactmusic News
5. ↑  Iley, Chrissy (2009-08-30). "Long tall Lily Cole: Model and film star to-be". London: The Times. Dicapai pada 2010-04-19.

| Persondata |
| --- |
| Nama | Enrique Murciano |
| Nama alternatif |  |
| Pemerihalan ringkas |  |
| Tarikh kelahiran | 9 Julai 1973 |
| Tempat kelahiran | Miami, Florida, Amerika Syarikat |
| Tarikh kematian |  |
| Tempat kematian |  |
**Dresden** ialah ibu negeri *Freistaat Sachsen*. Bandar ini terletak di lembah Sungai Elbe. Konurbasi Dresden terletak di dalam kawasan metropolitan Segitiga Sachsen.

Dresden memiliki sejarah yang panjang sebagai ibu negeri dan juga bandar diraja pemilih-pemilih dan raja-raja Sachsen, yang telah melengkapi bandar raya ini dengan kemegahan kebudayaan dan kesenian selama berkurun lamanya. Pengeboman kota ini sewaktu Perang Dunia Pertama menjadi kontroversi dan pemerintahan komunis Jerman Timur selamat 40 tahun (selain projek pembangunan masa kini) telah mengubah wajah kota ini dengan amat drastik. Walau bagaimanapun, usaha-usaha pembaikan dan pemulihan telah berjaya memperbaiki kerosakan-kerosakan tersebut.

Sejak penyatuan semula pada tahun 1990, bandar raya ini muncul sebagai pusat kebudayaan, politik dan ekonomi bagi negeri-negeri Jerman di bahagian timur.

Demografik
----------

Menurut bancian bilangan penduduk bandar utama Dresden, Jeman adalah 530548(31 Mar 2012))

Galeri gambar
-------------

  

* Dresden
* PanoramaPanorama
* PanoramaPanorama
* ResidenzResidenz
* ZwingerZwinger
* ZwingerZwinger
* KreuzkircheKreuzkirche
* KreuzkircheKreuzkirche
* NeumarktNeumarkt
* PostplatzPostplatz
* Schloss PillnitzSchloss Pillnitz

|  |  |
| --- | --- |
| Ikon tunas | Rencana berkaitan Jerman ini ialah rencana tunas. Anda boleh membantu Wikipedia dengan mengembangkannya. |

* l
* b
* s

Rujukan
-------

Pautan luar
-----------

*
**Antsiranana** (juga: ***Antsiran̈ana***code: mg is deprecated , dahulunya **Diego-Suárez**) adalah sebuah kota terletak di Kawasan Diana hujung utara pulau Madagaskar.

Sejarah
-------

Kota ini dinamakan daripada terbitan perkataan *tsiraka* bermaksud "pesisiran". Orang Barat pernah menamakannya *Diego-Suárez* sempena pengemudi Portugis Diogo Soares yang melawat teluknya sekitar 1543–44 atas arahan gabenor jajahan India yang mendapat tahu adiknya tenggelam dengan kapal layar *Esperança* berdekatan pulau tersebut beberapa tahun lepas dalam perjalanan ke jajahan Mozambique.

Teluk ini diserahkan Ratu Ranavalona III bersama pulau-pulau Nosy-Be dan Ste. Marie de Madagascar kepada pihak Perancis dalam suatu perjanjian dimeterai 17 Disember 1885 berikutan kekalahan dalam Perang Perancis-Hova Pertama. Jajahan itu dimasukkan bersama pentadbiran tanah besar Madagaskar sendiri tahun 1896.

Rujukan
-------

1. ↑  Rajemisa-Raolison, Régis (1987). "tsiraka". *Rakibolana Malagasy*. Antananarivo: Ambozontany – melalui Malagasy Dictionary and Encyclopedia of Madagascar.
2. ↑  Van Den Boogaerde, Pierre. *Shipwrecks of Madagascar*. New York: Strategic Book Publishing. m/s. 40-41. ISBN 978-1-60693-4944.

|  |  |
| --- | --- |
| Madagaskar | Rencana berkenaan Madagaskar ini ialah rencana tunas. Anda boleh membantu Wikipedia dengan mengembangkannya. |

* l
* b
* s
Bagi drama adaptasi novel ini, lihat Encik Suami Mat Salih Celup.

***Encik Suami Mat Salih Celup*** ialah novel 2015 oleh penulis novel Malaysia, Yumi Hyra, dikeluarkan pada 2015 oleh Love Novels. Novel ini telah diadaptasikan sebagai sebuah siri drama oleh TV3 pada 2017.

Sinopsis
--------

Pertunangan yang diputuskan beberapa minggu sebelum tarikh ijab kabulnya, mengheret perkahwinan yang tidak diduga berlangsung antara Iman Amani dan Ian Hadif.

"So I am your replacement husband?"– Ian Hadif
"If you want to say so." – Iman Amani

Bukan setakat encik suami mat salih celup itu tidak mahu dan mungkin tidak tahu berbahasa Melayu, sang umi mentua pula mula melantik Iman sebagai ketua projek ‘memelayukan’ si mat salih celup.

"What is selipar Jepun?" – Ian Hadif
"Japanese’s slippers." – Iman Amani
"Oh… the one that they wear with their kimono?" – Ian Hadif

Iman Amani mahu pengsan!Tapi…Makin lama duduk dengan encik suami mat salih celup yang bermata menawan lagi nakal itu, cik hati Iman mula selalu buat larian marathon. Iman mula menidakkan rasa hati sendiri.Seganlah dia untuk mengaku apabila encik suami selalu cakap berpusing-pusing mengalahkan roller-coaster!

"It was not love at first sight at all, but love at a deeper sight." – Ian Hadif
"Betul ke apa yang awak cakap tu?" – Iman Amani
"Cakap apa?" – Ian Hadif
"Pasal love at a deeper sight tu." – Iman Amani
"Bila masa saya cakap macam tu?" – Ian Hadif

Tiba-tiba encik bekas tunang muncul semula, mahukan Iman kembali. Rumahtangga yang berwarna-warni mula hilang warnanya .Kemunculan model cantik jelita yang mengaku dirinya tunang kepada Ian membuatkan Iman mula pasrah dan reda. Iman mula menjalankan idea gilanya dan Ian semakin menjauhkan diri.

"To form an I squared, you need two I’s. That is why, this Ian needs his Iman.Without you, I am like the incomplete square number’s function." – Ian Hadif
"Tell him that I love him, so much."- Iman Amani.

Apakah yang harus dilakukan oleh Iman? Kalau ‘I kuasa dua’ perlukan dua huruf ‘I’, bolehkah hanya ada Iman tanpa Ian?

Keluaran dan legasi
-------------------

Rencana utama: Encik Suami Mat Salih Celup
*Encik Suami Mat Salih Celup* dikeluarkan pada 2015 oleh Love Novels. Pada tahun 2017, novel ini telah diadaptasikan ke siaran TV melalui drama waktu perdana di Slot Dahlia bermula 25 Jun 2017 di TV3, dibintangi oleh Nelydia Senrose dan Daler Yusuf.

Rujukan
-------

1. ↑  Encik Suami Mat Salih Celup by Yumi Hyra Goodreads. Dicapai pada 9 Mac 2018.
|  |
| --- |
|  |
| 
 |

**Albert II** (lahir 14 Mac 1958 sebagai *Albert Alexandre Louis Pierre Grimaldi*) adalah ketua Wangsa Grimaldi serta pemerintah Prinsipaliti Monaco. Baginda merupakan putera Rainier III, Putera Monaco, dan permaisurinya pelakon A.S. Grace Kelly. Kakaknya Caroline, Puteri Hanover dan adiknya Puteri Stéphanie dari Monaco.

Naik takhta
-----------

Apabila ayahandanya Rainier III gering pada Mac 2005, Putera Mahkota Albert dilantik sebagai Pemangku Raja. Bagaimanapun pada 6 April 2005, Putera Rainier III mangkat dan beliau menjadi Albert II, Putera Monaco. Istiadat permasyhurannya diadakan pada 19 November 2005.

Keluarga
--------

Putera Albert II memiliki dua anak, Jazmin Grace Grimaldi (lahir 1992) dan Alexandre Coste (lahir 2003).

Putera Albert mengahwini bekas perenang Afrika Selatan Charlene Wittstock pada 1 Julai 2011. Pertunangan merka diumumkan pada 23 Jun 2010. Mereka telah bersama di khalayak awam sejak 10 Februari 2006, di upacara pembukaan Sukan Olimpik Musim Sejuk 2006 di Torino. Sebagai pasangan, mereka menghadiri perkahwinan Victoria, Puteri Mahkota Sweden di Stockholm pada 29 Jun 2010 dan perkahwinan Putera William, Duke Cambridge, dan Catherine Middleton pada 29 April 2011. Perkahwinan mereka mengambil masa dua hari: upacara perkahwinan sivil dilangsungkan pada 1 Julai 2011, diikuti dengan upacara keagamaan pada hari berikutnya.

Rujukan
-------

1. ↑  Biography of Prince Albert – Istana Monaco
2. ↑  Monaco's sporting prince meets his match New Straits Times. 24 Jun 2011.
3. ↑  "Prince Albert of Monaco engaged to Charlene Wittstock". BBC News. 2010-06-23. Dicapai pada 2011-07-02.
4. ↑  *The program* Diarkibkan 2011-05-14 di Wayback Machine daripada Istana Putera Monaco, 30 Jun 2011

| * l
* b
* s
Pemerintah monarki negara berdaulat kini |
| --- |
| Afrika | 
* Lesotho Letsie III
* Maghribi Muhammad VI
* Eswatini Mswati III

 |
| Asia | 
* Bahrain Hamad
* Bhutan Jigme Khesar Namgyel Wangchuck
* Brunei Hassanal Bolkiah
* Kemboja Norodom Sihamoni
* Jepun Naruhito
* Jordan Abdullah II
* Kuwait Sabah
* Malaysia Abdullah
* Oman Haitham
* Qatar Tamim
* Arab Saudi Salman
* Thailand Vajiralongkorn
* Emiriah Arab Bersatu Mohammed

 |
| Eropah | 
* Andorra Macron / Vives i Sicília
* Belgium Philippe
* Denmark Margrethe II
* Liechtenstein Hans-Adam II
* Luxembourg Henri
* Monaco Albert II
* Belanda Willem-Alexander
* Norway Harald V
* Sepanyol Felipe VI
* Sweden Carl XVI Gustaf
* United Kingdom Charles III
* Kota Vatikan Franciscus

 |
| Amerika | 
* Antigua dan Barbuda Bahamas Barbados Belize Kanada GrenadaJamaica Saint Kitts dan Nevis Saint Lucia Saint Vincent dan Kepulauan Grenadine Charles III

 |
| Oceania | 
* Australia New Zealand Papua New Guinea Kepulauan Solomon Tuvalu Charles III
* Tonga Tupou VI

 |
**Egon Krenz** (lahir pada 19 Mac 1937) ialah bekas ahli politik Parti Komunis Jerman Timur. Beliau memimpin Jerman Timur (GDR) pada 1989 sebelum kerajaan GDR tumbang.

Awal hidup
----------

Krenz dilahirkan di Kolberg di Jerman tapi sekarang dalam negara Poland. Keluarganya dipindahkan ke Damgarten tahun 1944, apabila Jerman Barat dan Jerman Timur pecah.

Beliau menyertai Parti Komunis pada tahun 1955 dan menyertai Politburo pada tahun 1983. Beliau menjadi Setiausaha Agung Pergerakan Pemuda Komunis.

Krenz telah mengetuai protes menentang pemimpin komunis iaitu Erich Honecker hingga meletakkan jawatan pada 18 Oktober 1989. 

Dari 18 Oktober 1989 hingga 3 Disember 1989 beliau menjadi Setiausaha Socialist Unity (Communist) Party (SED) menggantikan Erich Honecker.

Kerjaya politik
---------------

Krenz telah memperkenalkan pembaharuan dan kebebasan demokrasi. Seterusnya meruntuhkan Tembok Berlin pada 9 November 1989 yang merupakan kesilapan menterinya yang bernama Gunter Schabowski. Akhirnya kerajaan komunis Jerman Timur telah runtuh.

Krenz meletakkan jawatan pada 7 Disember 1989. Beliau dikatakan meletakkan jawatan kerana berasa malu dengan penyelewengan, rasuah dan ketidakadilan yang dilakukan oleh pemimpin-pemimpin komunis sebelum beliau. Semua pemimpin komunis itu merupakan orang yang disanjungnya tetapi telah didapati menyalahgunakan kuasa sehingga rakyat menderita.

Pasca-Perang Dingin
-------------------

Krenz telah dipenjarakan selama 6 1/2 tahun pada 1997 kerana jenayah semasa Perang Dingin terutama berkaitan pembunuhan mereka yang melarikan diri dari Jerman Timur dan ingin menyeberangi Tembok Berlin. Beliau dibebaskan pada Disember 2003 dan masih dalam pemerhatian sehingga tahun 2006.

Lihat juga
----------

Senarai pemimpin Jerman Timur
  


| * l
* b
* s
Presiden Jerman |
| --- |
| Zaman Reich(1919–1945) | 
* Friedrich Ebert
* *Hans Luther*
* *Walter Simons*
* Paul von Hindenburg
* Adolf Hitler (*selaku Führer dan Reichskanzler*)
* Karl Dönitz

 |
| Di Barat (1949–1990) | 
* Theodor Heuss
* Heinrich Lübke
* Gustav Heinemann
* Walter Scheel
* Karl Carstens
* Richard von Weizsäcker

 |
| Di Timur (1949–1990) | 
* Wilhelm Pieck
* *Johannes Dieckmann*
* Walter Ulbricht
* *Friedrich Ebert, Jr.*
* Willi Stoph
* Erich Honecker
* Egon Krenz
* Manfred Gerlach
* Sabine Bergmann-Pohl

 |
| Pasca-penyatuan (sejak 1990) | 
* Richard von Weizsäcker
* Roman Herzog
* Johannes Rau
* Horst Köhler
* *Jens Böhrnsen*
* Christian Wulff
* *Horst Seehofer*
* Joachim Gauck
* Frank-Walter Steinmeier

 |
| Nama dicondongkan merupakan penjawat pangkuan |

|  |  |
| --- | --- |
| Ikon tunas | Rencana berkaitan Jerman ini ialah rencana tunas. Anda boleh membantu Wikipedia dengan mengembangkannya. |

* l
* b
* s
Enrique Peñalosa at the World Urban Forum 3 (WUF3) UN Habitat in Vancouver, Kanada.**Enrique Peñalosa** at the World Urban Forum 3 (WUF3) UN Habitat in Vancouver, Kanada.

**Enrique Peñalosa Londoño** (lahir di Washington DC, Amerika Syarikat) ialah wartawan, ahli politik, dan bekas wali bandar Bogota (Colombia). Beliau menjawat jawatan datuk bandar pada tahun 1998-2000. Beliau berjaya membangunkan sistem laluan bas dan menekan kesesakan. Berdasarkan pengalamannya, dengan membaiknya angkutan umum besar-besaran dan menyempitnya jalan untuk kereta, masyarakat akan memilih menggunakan basikal untuk jarak dekat dan angkutan umum untuk jarak jauh.

Di beberapa ruas jalan utama Bogota, Penalosa mengubah 50 peratus jalan raya menjadi laluan basikal dan pejalan kaki. Sistem busway yang diberi nama TransMilenio juga ditingkatkan jumlah dan pelayanannya. Kesannya, 60 peratus penduduk Bogota menggunakan bas, 35 peratus menggunakan basikal, dan 15 peratus tetap memakai kenderaan peribadi.

Kontroversi
-----------

Pada bulan April 2016, surat khabar **El Espectador** mendedahkan Enrique Peñalosa tidak pernah belajar di Universiti Paris II. Yang terakhir ini telah mendakwa selama 35 tahun terakhir, di media dan di beberapa buku-bukunya, beliau memperoleh gelaran Kedoktoran di Pentadbiran Awam daripada Universiti tersebut. Setelah diadakan penyelidikan surat khabar, ternyata bahawa Universiti Paris II tidak menawarkan ijazah tersebut dalam pentadbiran awam, dan Enrique Peñalosa ialah auditor (pendengar) hanya di sekolah Perancis lain, International Institute of Public Administration .

Referensi
---------

1. ↑  "El doctorado de Peñalosa que apareció y luego desapareció". *www.semana.com*. Dicapai pada 2016-04-09.
2. ↑  "El tal doctorado de Peñalosa no existe". *ElEspectador*. Dicapai pada 2016-04-09.
3. ↑  "Enrique Peñalosa has been lying about his doctorate for 35 years". *Al Garete*. Diarkibkan daripada yang asal pada 2016-04-11. Dicapai pada 2016-04-10.
4. ↑  "Cuando Peñalosa se llamó a si mismo doctor – KienyKe". *KienyKe* (dalam bahasa Sepanyol). Diarkibkan daripada yang asal pada 2016-04-09. Dicapai pada 2016-04-09.
**Enche Abdullah bin Abdul Kadir** atau **Enchelah** dilahirkan pada 4 Jun 1964 di Kota Bharu Kelantan. Beliau mendapat pendidikan awal di Sekolah Kebangsaan Padang Garong, Kota Bharu, Kelantan dan selepas itu melanjutkan pelajaran ke Sekolah Menengah Putera dan Sekolah Menengah Ismail Petra. Di Institut Teknolgi MARA (kini dikenal sebagai Universiti Teknologi MARA UiTM) beliau belajar dalam bidang Seni lukis dan Seni Reka dalam jurusan Grafik (1984-1988).
Berkhidmat di Dewan Bahasa dan Pustaka selama 3 tahun dan sempat menjadi ilustrator untuk buku *Hari Ini Panas, Bunyi Itu Bunyi Ini* dan *Si Mamut Sakit Gigi*. Beliau menjadi pemantun terbaik Sempena Minggu Sastera DBP 1993. Kini bertugas di Institut Terjemahan dan Buku Malaysia (dahulu dikenal sebagai Institut Terjemahan Negara Malaysia.). Selain novel beliau juga menulis puisi dan beberapa puisinya tersiar di majalah Dewan Sastera.
Novel pertamanya berjudul Lembayung Cinta memenangi Hadiah Penghargaan Peraduan Mengarang Novel Remaja MBBY-Pelangi pada tahun 2010 dan diterbitkan oleh PelangiBooks. Novel kedua beliau berjudul Puteri 9 Sepuluh juga diterbitkan oleh PelangiBooks pada tahun 2011.

Pautan luar
-----------

* 
*
Fail:Enric Valor i Vives.jpg **Enric Valor i Vives** (b. 1911 di Castalla, l'Alcoià; d. 2000 di Valencia) merupakan pengulas dan ahli nahu (*grammarian*) yang sumbangan terpentingnya adalah pengumpulan dan pemulihan Valencian (*lexicography*), dan penganjur terpenting Catalan piawaian di negeri Valencian, Sepanyol.

Biography
---------

Enric Valor dilahirkan pada tahun 1911, anak kepada keluarga yang kaya dari Castalla, di negeri Valencian di *l'Alcoià*. Pada tahun 1930, ketika berusia sembilan belas tahun, dia menjadi wartawan di Alicante menulis dalam akhbar satire *El Tio Cuc*, di Valencian. Semasa Republik Sepanyol Kedua dia aktif sebagai ahli politik. Tuntutan utamannya adalah status autonomi bagi Negeri Valencian, dan juga penubuhan Alicante sebagai *Catalan*. Dia juga pada masa ini bekerja dengan akhbar (*nationalist*) dengan Bandar Valencia: *La República de les Lletres*, *El Camí*, *El País Valencià*. Apabila Perperangan Saudara Sepanyol meletus dia menyokong Republik Sepanyol.

Selepas perang, dia mengurangkan aktiviti politiknya untuk menumpu kepada penulisan. Pada permulaan 1950 dia mula menerbitkan "*rondalles*", sejenis cerita popular Valencian, yang diterbitkan dalam *Rondalles valencianes* (1950-1958). Dalam tahun 1960-an dia kembali aktif dalam aktiviti politik bawah tanah membabitkan kebangsaan Valencian dan, akibatnya dia menjadi tahanan politik ditaktor Franco dari tahun 1966 hingga 1968. Selepas dibebaskan, dan dalam kata-katanya sendiri, "tiada apa yang dipelajari", dia mengasaskan salah satu majalah pertama di Valencian pada tempoh selepas perang; *Gorg* ("Whirl", dalam Catalan). Apabila ditaktor Franco berakhir, Enric Valor mampu menyebarkan pendapat dan penulisannya secara bebas. Dia mula dianugerahkan dengan hadiah untuk penulisan dan linguist penting daripada seluruh ceruk rantau negara penutur Catalan. Pada tahun 1990-an terdapat gerakan dikalangan masyarakat Valencian dan kumpulan kebudayaan untuk mencadangkan Valor sebagai calun Hadiah Nobel dalam penulisan, tetapi dia meninggal secara mengejut pada 2000. Hari ini, jalan, dataran, sekolah, dan persatuan diseluruh Negeri Valencian dinamakan sempana namanya.

Rujukan
-------

* This article is based on material translated from the corresponding articles from the Catalan and Spanish Wikipedias: Catalan source article; Spanish source article.
Mejer Jeneral (B) **Abdul Rahman Khamis** adalah seorang anggota tentera Malaysia yang berasal dari Alor Gajah, Melaka. Beliau telah dikurniakan pingat Panglima Gagah Berani pada 31 Ogos 1958 di atas keberaniannya semasa pertempuran dengan pemberontak komunis.

Pada 8 Jul 1957, berdasarkan maklumat dari seorang pemberontak komunis yang menyerah diri pihak tentera mengarahkan Lt Abd rahman bagi memimpin Platun 11 Kompeni C, 6 RAMD untuk menjejaki perkhemahan musuh. Hasil penjejakan tersebut, kedudukan musuh dapat dikesan di sebuah kawasan lembah. 

Beliau membahagikan platunnya kepada tiga kumpulan kecil untuk melaksanakan serang hendap ke atas pekhemahan tersebut. Setelah mengatur kedudukan, mereka menunggu di lorong yang akan dilalui oleh pemberontak untuk kembali ke khemah mereka. Pada jam 1445, seorang pemberontak lelaki dan wanita mula memasuki perkhemahan itu. Lt Abdul Rahman mengekori mereka dan dalam jarak 25 ela, beliau menembak dan membunuh pemberontak lelaki serta mencederakan pemberontak wanita. Beliau dikurniakan pingat PGB pada 31 Ogos 1958.

Rujukan
-------

  
* Keberanian Dan Pengorbanan Diarkibkan 2014-03-28 di Wayback Machine
**Eri Cahyadi**, S.T. M.T. (lahir di Surabaya, Jawa Timur, 27 Mei 1977; umur 46 tahun
) Dia Wali Bandar Surabaya, mula berkhidmat sejak 26 Februari 2021. saat itu, dia ialah Ketua Badan Perancangan Pembangunan Bandar Surabaya (2018-2020) dan Ketua Kolej Cipta Kerja Bandar Surabaya (2017–2018).

Riwayat Hidup
-------------

### Pendidikan

Eri Cahyadi ialah anak kedua dari tiga bersaudara yang lahir dari pasangan Urip Suwondo dan Mas Ayu Esa Aisjah. Ayahnya ialah seorang Pegawai Negeri Awam Bandar Surabaya, dengan jawatan terakhir sebagai Ketua Sub Bahagian Kewangan. 

### Aktiviti Perkhidmatan Awam

Selepas tiga tahun bekerja sebagai kosultan di Jakarta (1999–2001), Eri mengikuti jejak ayahnya menjadi pelayan awam di Kerajaan Bandar Surabaya. Eri pernah bertugas sebagai Ketua Kolej Cipta Kerja Bandar Surabaya (2017–2018), Plt. Ketua Kolej Kebersihan dan Ruang Terbuka Hijau Bandar Surabaya (2018), Ketua Badan Perancangan Pembangunan Bandar Surabaya (2018–2020), sehingga terpilih sebagai Wali Bandar Surabaya (2021–sekarang). Sejak berkhidmat sebagai pegawai negeri awam di birokrasi Kerajaan Bandar Surabaya (2001–2020) dan mengabdi sebagai Wali Bandar Surabaya (sejak 2021), ia sudah berkhidmat warga Bandar Surabaya selama lebih dari dua dekad.

Rujukan
-------

1. ↑  Profil Singkat Eri Cahyadi - Pilkada 2020, diakses 11 Desember 2020.
2. ↑  Eri Cahyadi Resmi Jabat Wali Kota Surabaya Usai Dilantik Oleh Khofifah
3. ↑  Hakim, Abdul (13 Agustus 2018). Purnomo, Slamet Hadi (penyunting). "Eri Cahyadi Jabat Kepala Bappeko Pemkot Surabaya". *antaranews.com*. Dicapai pada 11 Desember 2020. Check date values in: `|access-date=` dan `|date=` (bantuan)
**Abd ar-Rahman II** (Arab: عبد الرحمن الثاني) ‎ (788-852) ialah Amir Cordoba (juga dieja **Córdova**) daripada keturunan Bani Umaiyyah di Al-Andalus (Semenanjung Iberia).

Anak kepada Amir Al-Hakam I, beliau menjadi Amir Cordoba pada tahun 822 M dan sering bertempur dengan Alfonso II dari Asturias, dan berjaya menghalang kemaraan tentera Alfonso antara tahun 822–842 M. Pada tahun 837 beliau berjaya menewaskan satu pemberontakan oleh masyarakat Kristian dan Yahudi di Toledo dan berjaya menggagalkan serangan oleh puak Viking pada tahun 844. Beliau kemudian membina angkatan laut di Seville untuk menangkis serangan pada masa hadapan.

Beliau dikenali sebagai orang yang mengadakan program pembangunan masyarakat di Cordoba, di mana beliau meninggal dunia pada tahun 852. Beliau seorang wira yang berani, akan tetapi beliau juga dikenali sebagai peminat kesenian. Beliau juga terbabit dalam hukuman terhadap masyarakat Kristian yang mengutuk nama suci Allah.

|
|  |
| Didahului oleh**al-Hakam I** | **Ketua Umaiyyah** | Diikuti oleh:**Muhammad I** |
| **Amiriah Cordoba**822–842 |

|  |  |
| --- | --- |
|  | Wikisumber mempunyai teks dari artikel di *Ensiklopedia Britannica* 1911 ***Abdul Rahman II***. |

Public Domain Rencana ini menggabungkan dan menterjemah teks dari penerbitan sekarang di domain awam: Chisholm, Hugh, penyunting (1911). *Encyclopædia Britannica* (dalam bahasa Inggeris) (ed. ke-11). Cambridge University Press. Missing or empty `|title=` (bantuan)
Jangan dikelirukan dengan Abdul Rahman bin Ismail.

Dato' **Abdul Rahman bin Ismail** atau yang lebih dikenali dengan nama **Pak Rahman** (lahir pada 20 Oktober 1920 – 26 Julai 1979) ialah bekas Timbalan Menteri Besar Pahang Beliau dilahirkan di Raub, Pahang dan merupakan anak pertama dalam keluarga lapan orang adik-beradik. 

Ayahanda beliau ialah Ismail bin Haji Zainuddin yang bekerja sebagai *Forest Ranger* (renjer hutan) di Perak iaitu di Bidor dan Batu Gajah sebelum bersara di Kampong Temau, Raub, Pahang.

Beliau melalui jalan hidup yang sukar ketika penjajahan Jepun. Beliau bersekolah sehingga darjah lima. Beliau bekerja sebagai peon (budak pejabat) di Kuala Lipis sambil belajar usaha sendiri dan berjaya hingga lulus *Diploma in Agriculture* dari *College of Agriculture* (kini Universiti Putra Malaysia), Serdang. Ketika penjajahan British beliau meyertai FORCE 136 berpangkat Kapten bersama En. Razak Hussein (Tun Abdul Razak). 

Beliau berkhidmat sebagai Junior Agriculture Assistant dan melanjutkan pelajaran di *College of Agriculture* Serdang sewaktu dengan Tan Sri Rasdan Baba dan Tan Sri Arshad Ayub. Dalam tahun 1955 hingga 1963 beliau berkhidmat di Jabatan Pertanian Pekan sebagai Penolong Pertanian. 

Dalam tahun 1963 mengikuti kursus Pengurusan di *Asian Intitute of Management* di Makati, Manila, Filipina. Beliau juga ada menyertai lawatan sambil belajar bersama *Farmers Association* di Taiwan.

Di tahun 1964, beliau bertukar ke Kuantan sebagai Pegawai Pelajaran Pertanian Pahang. Beliau membuka Pusat Latehan Pertanian di Paya Besar, Kuantan, Pahang. Beliau telah didorong untuk menyertai secara aktif dalam Pertubuhan Kebangsaan Melayu Bersatu (UMNO) oleh Tun Abdul Razak dan pada 24 Ogos 1974 memenangi Dewan Negeri Batu Talam, Raub. Beliau telah dilantik sebagai EXCO dan setahun kemudian sebagai Timbalan Menteri Besar Pahang. Kesihatan beliau terganggu kerana sinus yang berbarah lalu meninggal dunia pada 26 Julai 1979.

Rujukan
-------
**Abdul Razak Abdul Hamid** (7 Julai 1925 - 18 Julai 2013) ialah seorang ahli akademik Malaysia dan satu-satunya orang yang selamat dari pengeboman atom Hiroshima pada 6 Ogos 1945. Seorang profesor bahasa Jepun yang terkenal, beliau diberi jolokan "Razak-sensei" oleh rakan-rakan dan pelajar universiti.

Biografi
--------

Abdul Razak dilahirkan pada 7 Julai 1925, di Pulau Pinang, Tanah Melayu British. Pada tahun 1943, Abdul Razak, bersama-sama dengan dua pelajar Malaysia yang lain dipilih untuk belajar di Jepun untuk ijazah dalam pendidikan. Abdul Razak menghabiskan satu tahun di Institut Pelajar Antarabangsa di Tokyo bermula pada tahun 1943.

Beliau kemudian dipindahkan ke Universiti Hiroshima-Bunn di Hiroshima, dan merancang untuk belajar selama empat tahun di sana. Beliau sekelas dengan Yura Halim dari Brunei; mereka berdua serta Hasan Rahaya dari Hindia Timur merupakan warga Nusantara yang menyaksikan dan terselamat dalam kejadian hebat itu pada 6 Ogos 1945.

Kematian
--------

Abdul Razak meninggal dunia di Hospital Kuala Lumpur, pada 18 Julai 2013, pada usia 88 tahun. Abdul Razak, yang tinggal di Taman Kamariah, Gombak, Selangor, meninggalkan tiga anaknya, termasuk bekas Naib Canselor Universiti Sains Malaysia, Profesor Tan Sri Dato' Dzulkifli Abdul Razak. Beliau dikebumikan di Tanah Perkuburan Islam di Taman Ibukota di Setapak, Kuala Lumpur.

Penampilan
----------

Abdul Razak dan salah seorang pelajar universitinya, Othman Puteh, menulis buku berjudul *Debu Hiroshima*, berdasarkan peringatan Abdul Razak tentang pengeboman dan maklumat yang dikumpulkannya di Hiroshima sejak tahun 1940-an. *Debu Hiroshima* telah diterbitkan oleh Dewan Bahasa dan Pustaka pada tahun 1987. Abdul Razak juga ditemuramah untuk dokumentari NHK mengenai mangsa terselamat Hiroshima, *Japan In My Mind (Heart)*, yang pertama kali disiarkan di Jepun pada 6 Ogos 1988.

Rujukan
-------

1. 1 2 3 4 5 6 7  "Malaysia's Hiroshima survivor dies aged 88". *New Straits Times*. Asia One. 19 July 2013. Diarkibkan daripada yang asal pada 2015-02-21. Dicapai pada 17 August 2013.
2. 1 2 3 4  Razak, Dzulkifli Abdul (19 July 2013). "Razak-sensei, from the ashes of Hiroshima". *New Sunday Times*. Universiti Antarabangsa Albukhary. Diarkibkan daripada yang asal pada 27 September 2013. Dicapai pada 17 August 2013. Unknown parameter `|dead-url=` ignored (bantuan)
3. 1 2 3 4  Lim, Fifi (4 August 1988). "Survivor Haji Razak Recalls The Horror Of It All". *New Straits Times*. Universiti Sains Malaysia. Diarkibkan daripada yang asal pada 21 February 2015. Dicapai pada 17 August 2013. Unknown parameter `|dead-url=` ignored (bantuan)
4. ↑  Piri, Sally (23 April 2013). "Bruneian who survived Hiroshima bombings honoured". *Brunei Times*. Diarkibkan daripada yang asal pada 5 November 2016. Dicapai pada 7 Mei 2016.

|  |  |
| --- | --- |
| Ikon tunas | Rencana berkenaan biografi ini ialah rencana tunas. Anda boleh membantu Wikipedia dengan mengembangkannya. |

* l
* b
* s

|  |  |
| --- | --- |
| Kawalan kewibawaan Sunting ini di Wikidata | 
* VIAF
	+ 1
* WorldCat Identities
	+ 1

 |
Jangan dikelirukan dengan Abdul Rahman Sulaiman.
Dato' Haji **Abdul Rahman Suliman** merupakan bekas Ketua Umno Bahagian Parit Buntar dan bekas Timbalan Menteri di Jabatan Perdana Menteri.

Keluarga
--------

Isteri pertama beliau Datin Noor Aini binti Abdul Rahman meninggal dunia pada 2013. Mereka mempunyai enam anak iaitu dua lelaki dan empat perempuan. Kemudian beliau telah berkahwin dengan Datin Saemah binti Hussein.

Meninggal dunia
---------------

Pada 29 Oktober 2011, beliau meninggal dunia pada usia 62 tahun di di rumahnya di Kampung Kedah, Parit Buntar, utara Perak. Sebelum itu beliau hadir dalam mesyuarat Badan Perhubungan UMNO Perak di Ipoh. Beliau pernah menghidap sakit buah pinggang. Jenazah ditemui terbaring dalam bilik air di rumahnya, oleh isteri Datin Saemah Hussein. Jenazah dikebumikan di Tanah Perkuburan Islam Kampung Kedah. Turut hadir ialah Menteri Besar Perak Dato' Seri Dr Zambry Abdul Kadir dan bekas Timbalan Menteri Pertanian Datuk Mohd. Shariff Omar.

Rujukan
-------

1. ↑  "Ketua Umno Parit Buntar Rahman Suliman meninggal dunia". Diarkibkan daripada yang asal pada 2011-10-30. Dicapai pada 2011-10-29.